
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1939 


27 Οκτωβρίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός αποζημίωσης μελών των Πρωτοβάθμιων 
Πενταμελών Επιτροπών του άρθρου 9 του Ν. 
2643/98. 1 

Άδειες προσωρινής κυκλοφορίας νέων τύπων λιπα¬ 
σμάτων που δεν φέρουν την ένδειξη «Λίπασμα 
Ε.Κ», εισαγωγής λιπασμάτων από τρίτες χώρες και 
ελέγχου λιπασμάτων με την ένδειξη «Λίπασμα Ε.Κ». 2 

Άδειες εμπορίας Λιπασμάτων Α ή Β. 3 

Τροποποίηση της 190252/9.7.98 απόφασης του 
Υπουργού Εργασίας και Κοινωνικών Ασφαλίσεων. 4 

Τροποποίηση συστατικής πράξης Νομικού Προσώ¬ 
που με την επωνυμία «Σχολική Επιτροπή Δημοτικού 
Σχολείου και Νηπιαγωγείου Ράχης» Δήμου Πέτρας 


Ν. Πιερίας. 5 

Χορήγηση άδειας άσκησης επαγγέλματος Κοινωνικού 
Λειτουργού στον Μαγκώνη Γρηγόριο του Χαραλά- 
μπους. 6 

Χορήγηση άδειας άσκησης επαγγέλματος Κοινωνικού 
Λειτουργού στον Πετράτο Ευάγγελο του Νικολά¬ 
ου, κάτοικο Πατρών. 7 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην 1086196/1150/0006Β/ 
16.9.1999 απόφαση του Υπουργού Οικονομικών 


(ΦΕΚ 1793/28.9.1999, τεύχος Β'). 8 

Διορθώσεις σφαλμάτων στις Φ.12.1/Β3/594/97, 

Φ. 12.1 /Β3/3624/97 και Φ.12.1/Β3/2908/99 αποφά¬ 
σεις Υπουργού Εθνικής Παιδείας και Θρησκευμά¬ 
των. 9 

Διορθώσεις σφαλμάτων στην 7011/11/33/14.9.1999 
απόφαση Προϊσταμένου Κλάδου Διοικητικής Υπο- 
στήριξηςτου Υπουργείου Δημόσιας Τάξης. 10 

Διόρθωση των 28/17.8.1999 και 36/17.8.1999 αποφά- 
σεωντων Διοικητικών Συμβουλίων των ΕΤ.Ε.Σ.Ε.Π. 
καιΧ.Π.Α. αντίστοιχα (ΦΕΚΒ' 1856/7.10.1999). 11 


ΑΠΟΦΑΣΕΙ Σ 

Αριθ. 2/67476/0022 (1) 

Καθορισμός αποζημίωσης μελών των Πρωτοβάθμιων 

Πενταμελών Επιτροπών του άρθρου 9 του Ν. 2643/98. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ 

ΚΑΙ ΕΡΓΑΣΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διάταξεις: 

α) Του Ν.Δ. 212/64 «Περί Οργανώσεως και Διοικήσεως 
του Οργανισμού Απασχολήσεως Εργατικού Δυναμικού» 
(ΦΕΚ 112/Α'/64). 

β)Του άρθρου 19 του Ν. 2470/97 (ΦΕΚ 40/Α797). 

γ) Του άρθρου 9 του Ν. 2643/98 «Μέριμνα για την απα¬ 
σχόληση προσώπων ειδικών κατηγοριών και άλλες διατά¬ 
ξεις» (ΦΕΚ 220/Α798) . 

δ) Του άρθρου 27 του Ν. 2081/92 (ΦΕΚ 154/Α792) με το 
οποίο συμπληρώθηκε το άρθρο 29 του Ν. 1558/85, όπως 
αντικαταστάθηκε με την παρ. 2α, του άρθρου 1 του Ν. 
2469/97 (ΦΕΚ 38/Α797). 

ε) Του άρθρου 40 του Ν. 849/78 (ΦΕΚ 232/Α/78) όπως 
συμπληρώθηκε με το άρθρο 8 του Ν. 2129/93 (ΦΕΚ 
57/Α/93). 

2. Την ΚΥΑ αριθμ. 95445/24.10.95 (ΦΕΚ 898/Β795). 

3. Την αριθμ. 1107147/1237/0006Α/4.10.96 κοινή από¬ 
φαση του Πρωθυπουργού και του Υπουργού Οικονο¬ 
μικών για την ανάθεση αρμοδιοτήτων στους Υφυπουρ¬ 
γούς Οικονομικών. 

4. Το έγγραφο του ΟΑΕΔ αριθμ. β 109461/99 με το 
οποίο διαβιβάστηκε η αριθμ. 1001/18/4.5.99 απόφαση 
του Δ.Σ. του. 

5. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του Οργανισμού 
Απασχολήσεως Εργατικού Δυναμικού ύψος 53.760.000 
δρχ. για το τρέχον οικ. έτος και 80.640.000 δρχ. για καθέ¬ 
να από τα επόμενα πέντε (5) τουλάχιστον οικονομικά έτη. 

Η δαπάνη θα καλυφθεί από τις πιστώσεις που έχουν εγ¬ 
γράφει στον ΚΑΕ 0264 «Αποζημίωση για συμμετοχή σε 
συμβούλια και επιτροπές» που ανέρχονται σε 
400.000.000 δρχ. και από τον ίδιο ΚΑΕ για τα επόμενα πέ- 

ντε (5) τουλάχιστον οικονομικά έτη και από τα ίδια έσοδα 
του ΟΑΕΔ. 

6. Την ανάγκη καθορισμού σε μηνιαία βάση της αποζη¬ 
μίωσης των Πρωτοβάθμιων Πενταμελών Επιτροπών για 
την τοποθέτηση σε θέσεις εργασίας των προϊσταμένων 
προσώπωνπου υπάγονται στις διατάξεις του Ν. 2643/98. 

7. Το έγγραφο αριθ. 2/44598/0022/99 του Γ.Λ.Κ., απο¬ 
φασίζουμε: 

1. Καθορίζουμε τη μηνιαία αποζημίωση των Προέδρων, 
των Μελών, των Εισηγητών και των Γραμματέων των 
Πρωτοβάθμιων Πενταμελών Επιτροπών του άρθρου 9 
του Ν. 2643/98, για την τοποθέτηση σε θέσεις εργασίας 
των προστατευομένων προσώπων που υπάγονται στις 
διατάξεις του Ν. 2643/98,στο ποσό των ογδόντα χιλιάδων 
(80.000) δρχ. 

Η αποζημίωση αυτή καταβάλλεται για οκτώ (8) τουλάχι¬ 
στον συνεδριάσεις κατά μήνα, που πραγματοποιούνται 
εκτός του κανονικού ωραρίου εργασίας. Τυχόν πραγμα¬ 
τοποίηση περισσοτέρων συνεδριάσεων δεν δημιουργεί 
αξίωση για πρόσθετη αποζημίωση. Για συμμετοχή μέ¬ 
λους σε λιγότερες συνεδριάσεις καταβάλλεται η ανάλο¬ 
γη αποζημίωση. 

2. Η απόφαση αυτή ισχύει από 1.5.1999. 

3. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 4 Οκτωβρίου 1999 

ΟΙ ΥΠΟΥΡΓΟΙ 

Ο ΥΦΥΠ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ 

ΚΟΙΝ. ΑΣΦΑΛΙΣΕΩΝ 

ΝΙΚ.ΧΡΙΣΤΟΔΟΥΛΑΚΗΣ ΜΙΛΤ.ΠΑΠΑΙΩΑΝΝΟΥ 
-♦- 

Αριθ. 394199/5224 (2) 

Άδειες προσωρινής κυκλοφορίας νέων τύπων λιπασμά¬ 
των που δεν φέρουν την ένδειξη «Λίπασμα Ε.Κ», εισα¬ 
γωγής λιπασμάτων από τρίτες χώρες και ελέγχου λι¬ 
πασμάτων με την ένδειξη «Λίπασμα Ε.Κ». 

Ο ΥΠΟΥΡΓΟΣ ΓΕΩΡΓΙΑΣ 

Έχοντες υπόψη: 

1. Τις διατάξεις: 

α) Του άρθρου 1 παρ.2 και 3 του Ν. 1565 (ΦΕΚ 164/Α7 
26.9.85), όπως τροποποιήθηκε με το άρθρο 1 του Ν. 
2326/95 (ΦΕΚ 153/Α7 27.7.95). 

β) Του άρθρου 29α του Ν. 1558/86 «Κυβέρνηση και Κυ¬ 
βερνητικά όργανα» (ΦΕΚ Α7134), όπως το άρθρο αυτό 
προστέθηκε με το άρθρο 27 του Ν. 2081/1992 (Α' 
137),όπως έχει αντικατασταθεί από το άρθρο 1 παρ. 2α 
του Ν. 2469/1997 (Α' 38). 

γ) Την με αριθμ. 3396/98 Κοινή Απόφαση του Πρωθυ¬ 
πουργού και Υπουργού Γεωργίας «Ανάθεση αρμοδιοτή¬ 
των στους Υφυπουργούς Γεωργίας, Κων/νο Βρεττό και 
Παρασκευά Φούντά (Β' 1165/9.11.98)». 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

3. Την εισήγηση της Υπηρεσίας, αποφασίζουμε: 

Άρθρο 1 

Προϋποθέσεις χορήγησης άδειας προσωρινής κυκλο¬ 
φορίας τύπων Λιπασμάτων που δεν φέρουν την ένδειξη 
«Λίπασμα Ε.Κ». 

Γιατηνχορήγηση της προσωρινής άδειας κυκλοφορίας 


Λιπασμάτων του άρθρου 4 παραγρ. 2 του Ν. 1565/85, 
όπως αντικαταοτάθηκε με το άρθρο 2 του Ν. 2326/95, οι 
ενδιαφερόμενοι πρέπει να: 

α. Κατέχουν άδεια εμπορίας λιπασμάτων τύπου Α ή Β. 

β. Παρέχουν όλες τις απαραίτητες πληροφορίες για την 
σύνθεση, τη χρήση κ.λπ του προϊόντος ανάλογα με το εί¬ 
δος του λιπάσματος. 

Άρθρο 2 

Δικαιολογητικά χορήγησης προσωρινής άδειας κυκλο¬ 
φορίας λιπασμάτων. 

Γ ιατηνχορήγηση τηςπροσωρινής άδειας κυκλοφορίας 
λιπασμάτων απαιτούνται τα εξής δικαιολογητικά: 

Α. Αίτηση του ενδιαφερομένου με τα παρακάτω στοι¬ 
χεία: 

1. Πλήρη στοιχεία ταυτότητος της επιχείρησης. 

2. Αριθμός αδείας εμπορίας λιπασμάτων. 

3. Οίκος παραγωγής και εμπορίας, χώρα παραγωγής, 
χώρα προέλευσης του προϊόντος. 

4. Τύπος λιπάσματος, εμπορικό όνομα ή σήμα. 

5. Ποσότητα παρτίδος και ημερομηνία άφιξης για προϊ¬ 
όντα προέλευσης Ε.Ε. 

6. Τόπος προορισμού - αποθήκευσης ή δειγματολη¬ 
ψίας. 

7. Μέγεθος - είδος συσκευασίας που διατίθεται το λίπα¬ 
σμα. 

Β. Πιστοποιητικό ποιοτικής και ποσοτικής ανάλυσης 
του προϊόντος του οίκου παραγωγής ή εμπορίας, σε 
γλώσσα ελληνική στο οποίο να αναφέρεται και η μέθοδος 
ανάλυσης. 

Γ. Γνωμοδότηση της Δ/νσης Προστασίας Φυτών του 
Υπουργείου Γεωργίας όπου απαιτείται (όταν τα λιπάσμα¬ 
τα περιέχουν οργανικές ουσίες). 

Δ. Χαρτόσημο σύμφωνα με τα κάθε φορά ισχύοντα. 
Άρθρο 3 

Εισαγωγή Λιπασμάτων από τρίτες Χώρες 

(Ν. 2326/96 - άρθρο 2, παραγρ. 10) 

1. - Προϋποθέσεις χορήγησης αδείας εισαγωγής λιπα¬ 
σμάτων από Τρίτες Χώρες. 

Για τη χορήγηση της ανωτέρω αδείας οι ενδιαφερόμε¬ 
νοι πρέπει να: 

Α. Κατέχουν άδεια εμπορίας λιπασμάτων Α ή Β. 

Β. Κατέχουν άδεια κυκλοφορίας ή προσωρινής κυκλο¬ 
φορίας για προϊόντα, τα οποία δεν περιλαμβάνονται 
στους τύπους λιπασμάτων που φέρουν την ένδειξη «Λί¬ 
πασμα Ε.Κ.». 

2. - Δικαιολογητικά, χορήγησης αδείας εισαγωγής. 

Γ ια την χορήγηση της αδείας εισαγωγής λιπασμάτων 
από τρίτες χώρες απαιτούνται τα δικαιολογητικά του άρ¬ 
θρου 2 της παρούσας απόφασης και επί πλέον η δήλωση, 
στην αίτηση, των Τελωνείων εισαγωγής. 

Άρθρο 4 

Έλεγχος Λιπασμάτων που φέρουν την ένδειξη «Λίπα¬ 
σμα Ε.Κ.» 

Γιατον έλεγχο λιπασμάτων που φέρουν την ένδειξη «Λί¬ 
πασμα Ε.Κ.» περί των όρων συνθέσεως αναγνωρίσεως 
επισημάνσεως, συσκευασίας και ελέγχου λιπασμάτων με 
την ένδειξη «Λίπασμα ΕΟΚ» (Π.Δ. 1381/81 ΦΕΚ 344/ 
31.12.81, όπως τροποποιήθηκε και ισχύει) καθορίζουμε 
τα εξής: 

Φυσικά ή νομικά πρόσωπα που διακινούν στη χώρα μας 
λιπάσματα με την ένδειξη «ΛΙΠΑΣΜΑ Ε.Κ.» υποβάλλουν 

στην αρμόδια Κεντρική Υπηρεσία του Υπουργείου Γεωρ- 
γίας για κάθε παρτίδα λιπάσματος, τα ακόλουθα: 

α. Αίτηση του ενδιαφερομένου μετά εξής στοιχεία: 

1. Πλήρη στοιχεία ταυτότητος της επιχείρησης. 

2. Αριθμό αδείας εμπορίας λιπασμάτων. 

3. Χώρα παραγωγής και προέλευσης του λιπάσματος. 

4. Τύπος του λιπάσματος, εμπορικό όνομα ή σήμα. 

5. Ποσότητα παρτίδος, τόπος αποθήκευσης ή δειγμα¬ 
τοληψίας. 

β. Πιστοποιητικό ποιοτικής και ποσοτικής ανάλυσης του 
προϊόντος του οίκου παραγωγής ή εμπορίας ή διαπιστευ¬ 
μένου εργαστηρίου, σε γλώσσα ελληνική, στο οποίο να 
αναφέρεται και η μέθοδος ανάλυσης. 

γ. Χαρτόσημο σύμφωνα μετά κάθε φορά ισχύοντα. 
Άρθρο 5 

Ενδείξεις λιπασμάτων Τρίτων Χωρών. 

Τύποι Λιπασμάτων προδιαγραφών της Ε.Ε που προέρ¬ 
χονται από Τρίτες Χώρες , δύνανται να φέρουν την ένδει¬ 
ξη «Λίπασμα προδιαγραφών Ε.Κ.». 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα 8 Οκτωβρίου 1999 

Ο ΥΦΥΠΟΥΡΓΟΣ 

Κ. ΒΡΕΤΤΟΣ 
-♦- 

Αριθ. 394200/5925 (3) 

Άδειες εμπορίας Λιπασμάτων τύπου Α ή Β. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. -Τις διατάξεις: 

α. Του άρθρου 4 παρ. 7 του Ν. 1565/ (ΦΕΚ 164/Α7 
26.9.95), όπως αντικαταστάθηκε με το άρθρο 2 του Ν. 
2326/95 (ΦΕΚ 153/Ά/27.7.95). 

β. Του άρθρου 29Ατου Ν. 1558/86 «Κυβέρνηση και Κυ¬ 
βερνητικά Όργανα « (ΦΕΚ Α' 134), όπως το άρθρο αυτό 
προστέθηκε με το άρθρο 27 του Ν. 2081/1992 (Α' 137), 
όπως έχει αντικατασταθεί από το άρθρο 1 παρ. 2α του Ν. 
2469/1997 (Α' 38). 

2. Την με αριθμό 3396/98 Κοινή Απόφαση Πρωθυπουρ¬ 
γού και Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας, Κωνσταντίνο Βρεττό και 
Παρασκευά Φούντα» (Β Ί165/9.11.98). 

3. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

4. Την υπ’ αριθμό 1/17.9.1998 γνώμη της Τεχνικής Γνω- 
μοδοτικής Επιτροπής Λιπασμάτων (ΤΕΓΕΛ). 

5. Την εισήγηση της υπηρεσίας, αποφασίζουμε: 

Άρθρο 1 

Προϋποθέσεις χορήγησης αδειών εμπορίας λιπασμά¬ 
των τύπου Α και Β (Ν. 2326/95 άρθρο 2, παραγρ. 7). 

Για την χορήγηση των αδειών εμπορίας λιπασμάτων τύ¬ 
που Α και Β οι ενδιαφερόμενοι πρέπει να : 

α. Διαθέτουν στην επιχείρηση Γεωπόνο πτυχιούχο Ανω- 
τάτης ή Πανεπιστημιακής Σχολής της ημεδαπής ή αλλο¬ 
δαπής ή πτυχιούχο Ανωτάτης ή πανεπιστημιακής Σχολής 
άλλων κλάδων με εξειδίκευση στους τομείς Εδαφολογίας 
- θρέψης φυτών ή Τεχνολόγο Γεωπονίας τμήματος Φυτι¬ 


κής παραγωγής, πλήρους και αποκλειστικής απασχόλη¬ 
σης. 

β. Εξασφαλίζουν κατάλληλες συνθήκες αποθήκευσης 
των λιπασμάτων, σύμφωνα με τα ισχύοντα. 

γ. Είναι εγγεγραμμένοι σε επαγγελματικό Επιμελητή¬ 
ριο. 

Άρθρο 2 

Δικαιολογητικά χορήγησης αδειών Εμπορίας λιπασμά¬ 
των τύπου Α και Β. 

Γ ια την χορήγηση αδειών εμπορίας λιπ/των τύπου Α και 
Β απαιτούνται τα εξής δικαιολογητικά (Ν. 2326/95, άρθρο 
2 παρ. 7) 

α. Αίτηση με τα στοιχεία του άρθρου 3 της παρούσης 
απόφασης. 

β. Παραστατικό καταβολής σχετικού παράβολου το άρ¬ 
θρου 2, παρ. 6 του Ν. 2326/95, όπως κάθε φορά ισχύει. 

γ. Αντίγραφο πτυχίου για το απασχολούμενο στην επι¬ 
χείρηση προσωπικό της περίπτωσης α του άρθρου 1 της 
παρούσης,συνοδευόμενο και από μεταπτυχιακό τίτλο 
σπουδών, που να αποδεικνύειτην εξειδίκευση, στην περί¬ 
πτωση των άλλων κλάδων. 

δ. Βεβαίωση εγγραφής σε επαγγελματικό Επιμελητή¬ 
ριο. 

ε. Ακριβές αντίγραφο της σύμβασης πρόσληψης και 
πλήρους απασχόλησης του προσωπικού του άρθρου 1 
περ. α της απόφασης καθώς και υπεύθυνη δήλωση του 
νόμιμου εκπροσώπου της επιχείρησης ότι διαθέτει το ει¬ 
δικό προσωπικό του ανωτέρω άρθρου καθ’ όλες τις ώρες 
λειτουργίας του καταστήματος. 

στ. Υπεύθυνη δήλωση του Ν. 1599/86 το προσωπικού 
του άρθρου 1 περ. α περί πλήρους και αποκλειστικής 
απασχόλησης του στις ώρες λειτουργίας των καταστη¬ 
μάτων διάθεσης λιπασμάτων. 

ζ. Αντίγραφο αδείας λειτουργίας της επιχείρησης όπου 
απαιτείται. 

ι. Χαρτόσημο σύμφωνα μετά κάθε φορά ισχύοντα και 
η. Υπεύθυνη δήλωση του Ν. 1599/86 για την εξασφάλι¬ 
ση των καταλλήλων συνθηκών αποθήκευσης των λιπα¬ 
σμάτων. 

Άρθρο 3 

Περιεχόμενο αίτησης 

Η αίτηση για την χορήγηση αδείας εμπορίας λιπασμά¬ 
των τύπου Α και Β, πρέπει να περιέχει τα εξής στοιχεία: 
α. Την επωνυμία ή το ονοματεπώνυμο της επιχείρησης, 
β. Το είδος της επιχείρησης. 

γ. Την έδρα της επιχείρησης με πλήρη στοιχεία (Δ/νση, 
Τηλέφωνα, φαξ). 

δ. Τα υποκαταστήματα της επιχείρησης με πλήρη στοι¬ 
χεία. 

ε. Το ονοματεπώνυμο ενός εκάστου το προσωπικού του 
άρθρου 1 περιπτ. α. 

στ. Το ονοματεπώνυμο του νομίμου εκπροσώπου της. 
ζ. Τις Διευθύνσεις των αποθηκευτικών χώρων. 

Άρθρο 4 
Υποχρεώσεις 

Οι επιχειρήσεις που κατέχουν άδεια εμπορίας λιπασμά¬ 
των τύπου Α ή Β υποχρεούνται: 

α. Στην περίπτωση αποχώρησης του προσωπικού του 
άρθρου 1 περ. α της παρούσης, να το αντικαθιστούν 
εντός μηνός από την αποχώρησή του. 

β. Κατά την αποθήκευση των λιπασμάτων, να διασφαλί¬ 
ζονται αυτά από τα καιρικά φαινόμενα και να τηρούνται οι 
όροι ασφαλείας και προστασίας του περιβάλλοντος. 

γ. Να χορηγούν στατιστικά στοιχεία παραγωγής, εισα¬ 
γωγής και διάθεσης στην αρμόδια για τα λιπάσματα κε¬ 
ντρική Υπηρεσία του Υπουργείου Γεωργίας κατ’ έτος και 
κατηγορίες λιπασμάτων, ως κατωτέρω: 

1. - Απλά (Ν.Ρ.Κ) λιπάσματα 

2. - Σύνθετα ή μικτά δύο (2) στοιχείων (ΝΡ, ΝΚ, ΡΚ). 

3. - Σύνθετα ή μικτά τριών (3) στοιχείων (ΝΡΚ) 

4. - Οργανικά - Οργανοχημικά κ.λπ. 

5. - Οι α'νωτέρω κατηγορίες με ιχνοστοιχεία 

6. - Ιχνοστοιχεία 

δ. Να αναρτούν σε εμφανές μέρος την άδεια εμπορίας 
λιπασμάτων. 

Αρθρο 5 

Μητρώο Επιχειρήσεων Εμπορίας Λιπασμάτων. 

Η αρμόδια Κεντρική Υπηρεσία του Υπουργείου Γεωρ- 
γίας τηρεί μητρώο εμπόρων λιπασμάτων που κατέχουν 
άδεια τύπου Α και Β, στο οποίο καταχωρούνται τα εξής 
στοιχεία: 

α. Ο Τύπος και ο αριθμός αδείας εμπορίας λιπασμάτων. 

β. Τα στοιχεία ταυτότητας της επιχείρησης όπως: Η 
Επωνυμία ή το όνομα και η έδρα με πλήρη στοιχεία Ταχ- 
δρομικής Δ/νσης, Τηλέφωνα, Τέλεξ, Φαξ. 

γ. Το ονοματεπώνυμο του νομίμου εκπροσώπου της 
Επιχείρησης και το προσωπικού του άρθρου 1 περ. ατης 
παρούσης απόφασης. 

δ. Η λέξη και η ανανέωση της άδειας. 

Άρθρο 6 

Μεταβίβαση αδείας. 

Οι άδειες εμπορίας λιπασμάτων τύπου Α και Β είναι ατο¬ 
μικές και δεν μεταβιβάζονται, εκχωρούνται ή κληρονο¬ 
μούνται σε περίπτωση μεταβίβασης, εκχώρησης ή κλη¬ 
ρονομιάς της Επιχείρησης. 

Άρθρο 7 
Αλλαγή αδείας. 

1. Σε περίπτωση που κατά την διάρκεια ισχύος των αδει¬ 
ών τύπου Α και Β αλλάξει η έδρα ή η επωνυμία της επιχεί¬ 
ρησης ή και τα δύο,μετά από αίτηση του ενδαφερόμενου, 
γίνεται αλλαγή του εντύπου της χορηγηθείσας αδείας με 
το νέο στο οποίο αναγράφονται οι αλλαγές που επήλθαν. 
Η αλλαγή γίνεται χωρίς να απαιτείται καταβολή νέου πα¬ 
ράβολου και χωρίς αλλαγή του αριθμού μητρώου της επι¬ 
χείρησης . Το νέο έντυπο ισχύει για το απομένον μέχρι την 
συμπλήρωση του χρονικού διαστήματος της πενταετίας 
ή τριετίας,ανάλογα με την άδεια τύπου Α ή Β, σύμφωνα με 
τις διατάξεις του άρθρου 2 παρ. 5 του Ν. 2326/1995. Το 
έντυπο της αρχικής άδειας της οποίας ζητείται η αλλαγή, 
επιστρέφεται στην υπηρεσία που το χορήγησε, ακυρώνε¬ 
ται και καταχωρείται στον τηρούμενο φάκελλο της επιχεί¬ 
ρησης. 

2. Αλλαγή εντύπου αδείας, σύμφωνα με την παραγρ. 1, 
δεν γίνεται στις περιπτώσεις αλλαγής επωνυμίας ανωνύ¬ 
μων εταιρειών ή όταν η αλλαγή της επωνυμίας γίνεται 
εξαιτίας αλλαγής της εταιρικής μορφής ή της σύνθεσης 
των εταίρων ή των μετόχων ή εξαιτίας οποιουδήποτε άλ¬ 
λου λόγου. Στις περιπτώσεις αυτές απαιτείται η έκδοση 
νέας αδείας και η καταβολή του ισχύοντος κάθε φορά πα¬ 
ράβολου. 


Άρθρο 8 

Εξαιρέσεις κατοχής αδείας τύπου Α 

Εξαιρούνται της υποχρέωσης κατοχής αδείας εμπο¬ 
ρίας λιπασμάτων τύπου Α, τα πρόσωπα που διαθέτουν λι¬ 
πάσματα, αποκλειστικά και μόνον σε ερασιτέχνες καλ¬ 
λιεργητές και σε μικροσυσκευασίες κατά κατηγορία λι¬ 
πάσματος, όπως καθορίζεται ακολούθως: 

Α. Λιπάσματα στερεά, ανόργανα και οργανικά, απλά ή 
σύνθετα ή μικτά τωντριών (3) κύριων και δευτερευόντων 
θρεπτικών στοιχείων, εμπλουτισμένα ή μη με ιχνοστοι¬ 
χεία, καθώς και μίγματα αυτών, μέχρι δύο (2) χιλ/μα. 

Β. Υδατοδιαλυτά- κρυσταλλικά και υγρά λιπάσματα των 
κυρίων και δευτερευόντων στοιχείων, μέχρι 0,5 χιλ/μα ή 
λίτρα. 

Γ. Ιχνοστοιχεία απλά ή μίγματα αυτών οποιοσδήποτε 
μορφής μέχρι 250 γραμ. ή κυβ. εκατοστά. 

Δ. Λιπάσματα των ανωτέρω κατηγοριών Α, Β και Γ στα 
οποία προστίθενται ασβέστιο (Οα), φυτορμόνες, ένζυμα, 
ρυθμιστές, βιταμίνες και άλλες παρόμοιες ουσίες, μέχρι 
250 γραμ. ή κυβ. εκατοστά. 

Άρθρο 9 

Μεταβατικές διατάξεις. 

Κάθε φυσικό ή νομικό πρόσωπο για την άσκηση εμπο¬ 
ρίας λιπασμάτων υποχρεούται, εντός τριών (3) μηνών 
από την έναρξη ισχύος της παρούσας απόφασης, να 
υποβάλλει στις αρμόδιες υπηρεσίες του Υπουργείου Γε¬ 
ωργίας πλήρη φάκελλο με τα δικαιολογητικάτων άρθρων 
2 και 3 της παρούσης απόφασης για τη χορήγηση αδείας 
εμπορίας λιπασμάτων τύπου Α ή Β. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 8 Οκτωβρίου 1999 

Ο ΥΦΥΠΟΥΡΓΟΣ 

Κ. ΒΡΕΤΤΟΣ 
-♦- 

Αριθ. 191704 ( 4 ) 

Τροποποίηση της 190252/9.7.98 απόφασης του Υπουρ¬ 
γού Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση & Κυβερνητικά Όργα¬ 
να». 

β) Του Ν.Δ. 212/69 «Περί οργανώσεως & διοικήσεως 
του ΟΑΕΔ». 

γ) Του άρθρου 2 του Π.Δ/τος 359/97 (ΦΕΚ 240/Α7 
28.11.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2. Το αριθμ. 568/21.9.99 έγγραφο του Πρωτοδικείου Βέ¬ 
ροιας. 

3. Την αριθμ. 190252/9.7.98 απόφαση του Υπουργού 
Εργασίας & Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδα¬ 
πούς (Π.Δ. 359/97) της Νομαρχίας Ημαθίας, αποφασί¬ 
ζουμε: 

Τροποποιούμε την αριθμ. 190252/9.7.98 απόφαση του 
Υπουργού Εργασίας & Κοινωνικών Ασφαλίσεων με την 

οποία συγκροτήθηκε η Επιτροπή Ν. Ημαθίας για τη χορή¬ 
γηση Κάρτας Παραμονής περιορισμένης χρονικής διάρ¬ 
κειας σε αλλοδαπούς κατά το μέρος που αφορά τον Πρό¬ 
εδρο της Επιτροπής και ορίζουμε τον Πρωτόδικη Χριστιά 
Παύλο, σε αντικατάσταση της Παπαβασιλείου Αικατερί¬ 
νης, λόγω μετάθεσής της. 

Κατά τα λοιπά, ισχύει η αριθμ. 190252/98 απόφαση μας. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 7 Οκτωβρίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-♦- 

Αριθ. 2903 ( 5 ) 

Τροποποίηση συστατικής πράξης Νομικού Προσώπου με 
την επωνυμία «Σχολική Επιτροπή Δημοτικού Σχολείου 
και Νηπιαγωγείου Ράχης» Δήμου Πέτρας Ν. Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Τις διατάξεις: 

1. α) του άρθρ. 203 του Π.Δ/τος 410/95 Δημοτ. & Κοινο¬ 
τικός Κώδικας 

β) του Ν 2503/1997 «Διοίκηση, Οργάνωση, στελέχωση 
της Περιφέρειας.και άλλες διατάξεις, & 

γ) του άρθρο 27του Ν. 2081 /92 «Προσθήκη άρθρου 29Α 
στοΝ. 1558/85». 

1. Την αριθ. 62/1999 απόφαση του Δημοτ. Σ/λίου Πέ¬ 
τρας, που αναφέρεται στο αντικείμενο του θέματος. 

3. Την αριθ. 9872/6.8.1990, απόφασή μας που αφορά τη 
σύσταση της εν θέματι Επιτροπής. 

4. Την αριθ. 1308/13.1.1998 απόφαση του Γενικού 
Γραμματέα Περιφ. Κεντρ. Μακεδονίας «Περί μεταβίβα¬ 
σης δικαιώματος υπογραφής «Με Εντολή Γ ενικού Γ ραμ- 
ματέα» αποφασίζουμε: 

Τροποποιούμε την αριθ. ΕΣ 9872/6.8.1990, απόφασή 
μας ως εξής: 

1. Συνιστούμε ίδιο Νομικό Πρόσωπο με την επωνυμία 
«Σχολική Επιτροπή Δημοτικού Σχολείου, Νηπιαγωγείου 
Ράχης», στον Δήμο Πέτρας. 

2 . 

3. α. Ένα Δημοτικό Σύμβουλο, ή μέλος του Τοπικού Συμ¬ 
βουλίου του Οικισμού Ράχης, και μη υπάρχοντος, στην 
σύνθεση του Δημοτικού, ή Τοπικού Συμβουλίου, από τα 
υπόλοιπα μέλη, του Δημοτικού και Τοπικού Συμβουλίου 
του Δήμου Πέτρας, Δημοτικού Διαμερίσματος Λόφου. 

- Όπου στην ανωτέρω απόφασή μας αναφέρεται η λέξη 
«Κοινοτικός Σύμβουλος» αντικαθίσταται με τη λέξη «Δη¬ 
μοτικός Σύμβουλος» και όπου αναφέρεται «Πάρεδρος», 
τροποποιείται σε «Δημοτικός Σύμβουλος, ή μέλος του το¬ 
πικού Συμβουλίου Λόφου». 

- Κατά τα λοιπά ισχύει ως έχει η αριθ. ΕΣ 9872/6.8.90 
απόφασή μας. 

- Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 29 Σεπτεμβρίου 1999 

Με εντολή Γ ενικού Γ ραμματέα Περιφέρειας 
Ο Διευθυντής 

ΠΕΤΡΟΣ ΣΤΑΜΑΤΟΠΟΥΛΟΣ 
-♦- 

Αριθ. Οικ. 7851 (6) 

Χορήγηση άδειας άσκησης επαγγέλματος Κοινωνικού 
Λειτουργού στον Μαγκώνη Γρηγόριο του Χαραλά- 
μπους. 

Η ΝΟΜΑΡΧΗΣ ΑΘΗΝΩΝ 

Με την 7503/30.9.99 απόφαση της Νομάρχου Αθηνών 
έχει χορηγηθεί στον Μαγκώνη Γρηγόριο του Χαραλά- 
μπους άδεια ασκήσεως επαγγέλματος Κοινωνικού Λει¬ 
τουργού. 

Καλλιθέα, 5 Οκτωβρίου 1999 
Η Νομάρχης 
Ε. ΜΠΕΣΜΠΕΑ 

-♦- 

Αριθ. 6546 (7) 

Χορήγηση άδειας άσκησης επαγγέλματος Κοινωνικού 
Λειτουργού στον Πετράτο Ευάγγελο του Νικολάου, 
κάτοικο Πατρών. 

Ο ΝΟΜΑΡΧΗΣ ΑΧΑΪΑΣ 

Με την 6450/99 απόφαση του Νομάρχη Αχαΐας, χορη¬ 
γήθηκε στον κοινωνικό λειτουργό Πετράτο Ευάγγελο του 
Νικολάου, κάτοικο Πατρών, άδεια ασκήσεως επαγγέλμα¬ 
τος Κοινών. Λειτουργού. 

Πάτρα, 8 Οκτωβρίου 1999 
Με εντολή Νομάρχη 
Η Δ/ντρια 

Μ. ΧΡΟΝΟΠΟΥΛΟΥ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Διόρθωση σφάλματος στην 1086196/1150/0006Β/ 
16.9.1999 απόφαση του Υπουργού Οικονομικών (που δη- 
μοσιεύθηκε στο ΦΕΚ 1793/28.9.1999, τεύχος Β') επιφέ- 
ρονται οι εξής διορθώσεις: 

α) Στην περίπτωση γ'της παραγράφου 1 του προοιμίου, 
να διορθωθεί ο τίτλος του Π.Δ. 343/1998, από το εσφαλ¬ 
μένο «καθορισμός θεμάτων προσωπικού Υπηρεσιών της 
Γενικής Γραμματείας Δημοσιονομικής Πολιτικής του 
Υπουργείου Οικονομικών» 

στο ορθό «Διάρθρωση, αρμοδιότητες και καθορισμός 
θεμάτων προσωπικού Υπηρεσιών της Γενικής Γραμματεί- 
ας Δημοσιονομικής Πολιτικής του Υπουργείου Οικονομι¬ 
κών» 

β) στην περίπτωση δ'της παραγράφου 2του προοιμίου, 
να διορθωθεί ο αριθμός της απόφασης του Υπουργού Οι¬ 
κονομικών από το εσφαλμένο 1032826/376/0068 

στο ορθό 1032826/376/0006Β 

(Από το Εθνικό Τυπογραφείο) 

Στις Φ.12.1/Β3/594/97, Φ.12.1/Β3/3624/97 καιΦ.12.1/Β3/2908/99 αποφάσεις Υπουργού Εθνικής Παιδείας και 
Θρησκευμάτων γίνονται οι εξής διορθώσεις σφαλμάτων: 

( 10 ) 

Στην 7011/11/33/14.9.1999 απόφαση Προϊσταμένου 
Κλάδου Διοικητικής Υποστήριξης του Υπουργείου Δημό¬ 
σιας Τάξης «Καθορισμός του τύπου των σφραγίδων των 
Υπηρεσιών Εσωτερικών Υποθέσεων της Ελληνικής Αστυ¬ 
νομίας», που δημοσιεύθηκε στο ΦΕΚ 1773/22.9.1999/ 
τεύχος Β', γίνονται οι εξής διορθώσεις σφαλμάτων: 

α. Στο προοίμιο της απόφασης το εκδίδον όργανο από 
το εσφαλμένο «Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ» στο 
ορθό «Ο ΠΡΟΪΣΤΑΜΕΝΟΣ ΤΟΥ ΚΛΑΔΟΥ ΔΙΟΙΚΗΤΙΚΗΣ 
ΥΠΟΣΤΗΡΙΞΗΣ ΤΟΥ ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ». 

β. Στο τέλος του κειμένου της απόφασης και πριν από- 
τον τίτλο του εκδίδοντος οργάνου απαλείφεται η φράση 
«ΜΕ ΕΝΤΟΛΗ ΥΠΟΥΓΟΥ». 

(Από το Εθνικό Τυπογραφείο) 


( 11 ) 

Στο ΦΕΚ 1856/7.10.1999 τ. Β', που δημοσιεύθηκαν οι 
αποφάσεις των Διοικητικών Συμβουλίων των ΕΤ.Ε.Σ.Ε.Π. 
καιΧ.Π.Α. αντίστοιχα 28/17.8.1999 και 36/17.8.1999 γίνο¬ 
νται οι εξής διορθώσεις: 

1. Στην 28/17.8.1999 απόφαση του Διοικητικού Συμβου- 
λίιου της ΕΤ.Ε.Σ.Ε.Π., η ορθή ημερομηνία της απόφασης 
είναι 20.9.1999 αντί της ημερομηνίας 17.8.1999. 

2. Στην 36/17.8.199 απόφαση του Διοικητικού Συμβου¬ 
λίου του Χ.Π.Α., η ορθή ημερομηνία της απόφασης είναι 
21.9.1999 αντί της ημερομηνίας 17.9.1999. 

(Από την ΕΤΕΣΕΠ) 


24854 


ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΠ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐίρ: νννννν.θί.ς)Γ 
θ-ΓΤ13ίΙ: ννθβΓΤ135ΐθΓ@Θΐ.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

_ Σολωμού 51 ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 ΘΕΣΣΑΛΟΝΙΚΗ 


Πληροφορίες δημοσιευμάτων Α.Ε. - Ε.Π.Ε. 5225761 ΘΕΣΣΑΛΟΝΙΚΗ 

5230 841 Βασ. Όλγας 227-Τ.Κ. 54100 
Πληροφορίες δημοσιευμάτων λοιπών Φ.Ε.Κ. 5225 713 ΠΕΙΡΑΙΑΣ 


(031) 423 956 


Πώληση Φ.Ε.Κ. 

Φωτοαντίγραφα παλαιών Φ.Ε.Κ. 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5249 547 Νικήτα 6-8 Τ.Κ. 185 31 4135228 

5239 762 ΠΑΤΡΑ 

5248 141 Κορίνθου 327-Τ.Κ. 262 23 (061) 6381 100 

5248 188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


ΤΙΜΗ ΦΥΛΛΩΝ " Μέ χρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ . , „ ,,, 

_- Απο 8 σελίδες και ανω προσαυξηση 100 δρχ. ανά βσέλιδο ή μέρος αυτού 


Τεύ) . 0 „ γ\.μ.ι=. ι ιρουττοΛογισμου κ.Α.ΐζ. εσοοου υπέρ 

___2531_ ΤΑΠΕΤ 3512 

Α'(Νόμοι, Π.Δ., Συμβάσεις κ.λ-π.) 60.000 δρχ. 3 000 δρχ 

Β (Υπουργικές αποφάσεις κ.λπ.) 70.000 » 3.500 .. 

Γ (Διορισμοί, απολύσεις κ.λπ. Δημ. Υπαλλήλων) 15.000 » 750 » 

Δ' (Απαλλοτριώσεις, πολεοδομία κ.λπ.) 70.000 >· 3 500 » 

Αναπτυξιακών Πράξεων (Τ.Α.Π.Σ.) 30Δ00 >» 1^500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 15.000 » 750 » 

Παράρτημα (Προκηρύξεις θέσεων ΔΕΠ κ.τλ.) 5.000 » 250 » 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 » 500 » 

Ανωτάτου Ειδικού Δικαστηρίου (Α.Ε.Δ.) 3.000 » 150 » 

Προκηρύξεων Α.Σ.Ε.Π. 10.000 » 500 » 

Ανωνύμων Εταιρειών & Ε.Π.Ε. 250.000 » 12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 250.000 » 12 . 5 00 » 

[ * Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
^ με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συ νδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 1 ' ' 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνοντα ι δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' | 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



